Lauffemr halt nid, Fahremr halt  witr, an See womer dien Übernachte - hännmr ys gseit. Und dört hets ys - abgseh vode Sandflies au sehr gfalle. Dr See Hauroko - sig dr Tiefschti vo Neuseeland. Sinnmr ganz elai gsi do. Mit de Sandflies...und nur e Schild het dra erinneret, dass Neuseeland e Paradies mit vielne Unparadiesische Ecke und Kante isch. Ufm Schild isch jedefalls gstande, dassme mit suubere Wanderschue söll go wandere, joo kei Drägg söll me ins Wasser odr sunschtwohi mache, wennsi eim Verwütsche miteme dräggige Heering vom Zält  odr weiss doch nüm mit was allem... muessme mit bis 5stellige Buesse odr sogar Gfängnisstroofe rächne... drby hännsi uns am Fluughaafe scho gründlichscht abgstaubt, und worum däne ihri Plumpsklos immer zimmlig diräkt am Bach stöhn (und nid öbbe die vorgschriebene 100m Abstand) , und wo das ganze Abwasser denn so aane goht...wännmr gar nid wüsse...